اسلام آباد : بنجائی وزیر خزانہ سینیٹر اسحاق ڈار پارینے کہ ملک مخالف آتا کنڈآن پاکستان نا ڈیفالٹ مننگ نا حوال آک بدنیتی و ہوکاءُ‘ تینا اسہ ٹویٹ اٹ بنجائی وزیر پارے کہ کل پیشن نا وام تے پدی تننگ آن پد ہم 4 ہفتہ نا مون اٹ سہ ارب ڈالر زیات ءِ وخت اس کہ درملکی کمرشل بینک آک پاکستان ءِ آسراتی تننگ نا بناءِ کرینو۔ اسحاق ڈار پارے کہ آئی ایم ایف تون ننا مذاکرات آک پوروک مننگ ءُ و بروک آ ہفتہ اسکان آئی ایم ایف تون اسٹاف لیول نا معاہدہ غا دستخط کننگ نا اومیت ارے۔ او مستی پارے کہ کل اقتصادی ٹک آک کرار کرار آ درست کنڈآ گام کننگ ءُ۔
(آن لائن)
